കാട്ടുപന്നിയുടെ ശല്യം വനംവകുപ്പ് സംഘം പരിശോധിച്ചു മാവേലിക്കര: കല്ലിമേല് പ്രദേശത്തു കാട്ടുപന്നിയുടെ ശല്യം വര്ധിച്ചതോടെ വനംവകുപ്പ് സംഘം സ്ഥലത്തു പരിശോധന നടത്തി. വനംവകുപ്പ് റാന്നി ഡിവിഷന് ഡിഎഫ്ഒ പി.കെ. ജയകുമാര് ശര്മയുടെ നേതൃത്വത്തിലുള്ള സംഘമാണു മേഖലയില് പരിശോധന നടത്തിയത്. കാട്ടുപന്നിയുടെ ശല്യം ഏറെ രൂക്ഷമായ തഴക്കര പഞ്ചായത്ത് ആറാം വാര്ഡ് പുന്നത്തറ ഭാഗത്തെ കാടുപിടിച്ചു കിടക്കുന്ന പ്രദേശങ്ങളിലും കനാലുകളിലും 3 ഷൂട്ടര്മാരുടെ നേതൃത്വത്തില് നിറതോക്കുകളുമായാണു സംഘം പരിശോധന നടത്തിയത്. എം.എസ്.അരുണ്കുമാര് എംഎല്എ, ബ്ലോക്ക് പഞ്ചായത്തംഗം മനു ഫിലിപ്, തഴക്കര പഞ്ചായത്തംഗങ്ങളായ വത്സല കെ. പിള്ള, ഗോകുല് രംഗന് തുടങ്ങിയവരും സ്ഥലത്തുണ്ടായിരുന്നു.